05/04/2011 | Administración LocalMunicipal
Carballo
Aprobación definitiva ordenanzas fiscales números 10 e 17

PRIMEIRO.- O Concello de Carballo, na sesión plenaria ordinaria de data 31/01/2011, adoptou, entre outros, os seguintes acordos: <<1º.- A aprobación inicial da modificación da Ordenanza Fiscal nº 17 do Concello de Carballo, reguladora da taxa polo subministro e acometida á rede xeral de abastecemento de auga potable, dacordo ás seguintes tarifas: Cota de mantenemento: 3,79 €/trimestre Cota de consumo: 0,383890 €/metro cúbico 2º.- Ordenar a exposición pública da modificación da devandita Ordenanza durante un prazo de 30 días, a contar desde a inserción do anuncio da súa aprobación inicial no Boletín Oficial da Provincia, para a interposición de alegacións. De non se teren presentado alegacións, a modificación da Ordenanza considerarase tacitamente aprobadas, sen necesidade de novo acordo plenario, e entrará en vigor o día primeiro de xaneiro de 2011.>> SEGUNDO.- O Concello de Carballo, na mesma sesión plenaria ordinaria de data 31/01/2011, adoptou, entre outros, o seguinte acordo: <<1º.- A aprobación inicial da modificación da Ordenanza Fiscal nº 10 do Concello de Carballo, reguladora da taxa pola prestación do servicio de rede de sumidoiros e depuración de augas residuais, dacordo ás seguintes tarifas: << 2.-Servizo de evacuación á rede de sumidoiros: a) Cota de mantemento: 4,31 €/trimestre b) Cota de consumo: Industrial: 0,383890 €/metro cúbico Doméstico: 0,140249 €/metro cúbico 3.- Servizo de depuración: a) Consumo industrial: 0,423311 €/metro cúbico b) Consumo doméstico: 0,237485 €/metro cúbico >> […]>> 2º.- Ordenar a exposición pública da modificación da devandita Ordenanza durante un prazo de 30 días, a contar desde a inserción do anuncio da súa aprobación inicial no Boletín Oficial da Provincia, para a interposición de alegacións. De non se teren presentado alegacións, a modificación da Ordenanza considerarase tacitamente aprobadas, sen necesidade de novo acordo plenario, e entrará en vigor o día primeiro de xaneiro de 2011.>> TERCEIRO.- Segundo o previsto nos arts.15 e seguintes do Real decreto lexislativo 2/2004, do 5 de marzo, Texto refundido da Lei reguladora das facendas locais, inseríuse anuncio no B. O. P. para que, durante o prazo de 30 días hábiles, contados desde o seguinte ao da publicación do anuncio, que se produciu o día 14 de febreiro de 2011 –nº 30, páxina 43-, os interesados poideran efectuar cantas alegacións consideren oportunas. De non se presentaren alegacións dentro do devandito prazo, o acordo plenario entenderaríase como definitivamente aprobado, sen necesidade de novo acordo do Pleno, procedéndose, logo, á publicación do anuncio da súa aprobación definitiva, xunto co texto íntegro da nova Ordenanza, no B. O. P. Durante o prazo de exposición pública antedito, os interesados tiveron á súa disposición o texto completo da reforma nas dependencias da Secretaría Xeral do Concello. De se teren presentado alegacións, estas serían resoltas en nova sesión plenaria onde se adoptaría o acordo definitivo de aprobación da Ordenanza. Transcorrido o devandito prazo, sen que se tiveran presentado alegacións, conforme ao sinalado nos arts.15 e seguintes do R. D. L.2/2004, procédese a inserir o presente anuncio de aprobación definitiva da mesma, xunto co texto íntegro da modificación operada, e efectos da súa entrada en vigor, que se producirá o día primeiro de xaneiro de 2011. Carballo, 28 de marzo de 2011. O ALCALDE, Asdo: Evencio Ferrero Rodríguez